Patrick Njoroge

Patrick Ngugi Njoroge (født 1961) er en kenyansk økonom, som siden juni 2015 har vært sentralbanksjef i Kenyas sentralbank.

Utdanning og yrkeserfaring 
Njoroge har en bachelorgrad og en mastergrad i samfunnsøkonomi fra University of Nairobi i Kenya, og en doktorgrad (Ph.D) i samfunnsøkonomi fra Yale University i USA. Hans interesseområder er makroøkonomi, økomisk politikk, internasjonal finans, utviklingsøkonomi, økonometri og pengepolitikk.

Han har jobbet som økonom i Finansdepartementet, og planleggingssjef (planning officer) i Planleggingsdepartementet. Han begynte å jobbe i IMF i 1995, og jobbet der bl.a. som IMFs oppdragsansvarlige for Dominica, nestleder for IMFs finansavdeling, og fra 2012 rådgiver for IMFs viseadministrerende direktør. I juni 2015 ble han utnevnt til sentralbanksjef.

Kilder 
 Presentasjon på sentralbankens hjemmeside

Sentralbanksjefer
Kenyanske økonomer
Fødselsdato ikke oppgitt